Ericu950/Stoicheia-meter-silver huggingface dataset:
πορεύεται δὲ ὁ ἄφρων δι ἀμφοτέρων , θυμοῦ τε καὶ ἐπιθυμίας , ἀεὶ μηδένα διαλείπων χρόνον , τὸν ἡνίοχον καὶ βραβευτὴν νοῦν ἀποβαλών ·
ὁ δ ἐναντίος τούτῳ θυμὸν μὲν καὶ ἐπιθυμίαν ἐκτέτμηται , κυβερνήτην δὲ ἐπιγέγραπται λόγον θεῖον , καθὰ καὶ Μωυσῆς ὁ θεοφιλέστατος , ὅς , ὅταν τὰς ὁλοκαύτους τῆς ψυχῆς ἱερουργῇ θυσίας , „ τὴν μὲν κοιλίαν ἐκπλυνεῖ “  Lev 0 .
8 , 21  , τουτ έστιν ὅλον τὸ ἐπιθυμίας εἶδος ἐκνίψεται , τὸ δὲ „ στηθύνιον ἀπὸ τοῦ κριοῦ τῆς τελειώσεως ἀφελεῖ “  Lev .
8 , 29  , σύμπαντα δήπου τὸν πολεμικὸν θυμόν , ἵνα τὸ λοιπὸν μέρος καὶ ἄμεινον τῆς ψυχῆς , τὸ λογικόν , μηδενὸς ἀντισπῶντος ἔτι καὶ μεθέλκοντος ἐλευθέροις καὶ εὐγενέσι τῷ ὄντι χρήσηται πρὸς τὰ καλὰ πάντα ὁρμαῖς .
οὕτως γὰρ εἴς τε πλῆθος καὶ μέγεθος ἐπιδώσει ·
„ ἕως τίνος παροξυνοῦσιν ὁ λαὸς οὗτος ;
καὶ ἕως τίνος οὐ πιστεύσουσί μοι ἐν πᾶσι τοῖς σημείοις οἷς ἐποίησα ἐν αὐτοῖς ;
πατάξω αὐτοὺς θανάτῳ καὶ ἀπολῶ αὐτούς , καὶ ποιήσω σὲ καὶ τὸν οἶκον τοῦ πατρός σου εἰς ἔθνος μέγα καὶ πολὺ ἢ τοῦτο “  Num 0 .
ἐπειδὰν γὰρ ὁ θυμῷ καὶ ἐπιθυμίᾳ χρώμενος πολὺς ὅμιλος καταλυθῇ τῆς ψυχῆς , πάντως εὐθὺς ὁ τῆς λογικῆς φύσεως διεξηρτημένος ἀνίσχει καὶ ἀνατέλλει .
ὥσπερ δὲ τὸ πολύπουν καὶ ἄπουν , ἐναντία ὄντα ἐν τῷ γένει τῶν ἑρπετῶν , ἀκάθαρτα ἀναγράφεται , οὕτως καὶ ἡ ἄθεος καὶ πολύθεος ἀντίπαλοι ἐν ψυχῇ δόξαι βέβηλοι 0 .
ἀμφοτέρας ὁ νόμος ἐκκλησίας ἱερᾶς ἀπελήλακε , τὴν μὲν ἄθεον θλαδίαν καὶ ἀποκεκομμένον εἴρξας ἐκκλησιάζειν , τὴν δὲ πολύθεον τὸν ἐκ πόρνης ὁμοίως κωλύσας ἀκούειν ἢ λέγειν  Deut .
ἄθεος μὲν γὰρ ὁ ἄγονος , πολύθεος δὲ ὁ ἐκ πόρνης τυφλώττων περὶ τὸν ἀληθῆ πατέρα καὶ διὰ τοῦτο πολλοὺς ἀνθ ἑνὸς γονεῖς ἐπιγραφόμενος 0 1 .
δύο μὲν αὗται δωρεαὶ προείρηνται , θεωρητικοῦ τε ἐλπὶς βίου καὶ πρὸς πλῆθος καὶ μέγεθος τῶν καλῶν ἐπίδοσις .
τρίτη δ ἐστὶν εὐλογία , ἧς ἄνευ βεβαιώσασθαι τὰς προτέρας χάριτας οὐκ ἔστι ·
„ καὶ εὐλογήσω σε “ , τουτ έστιν ἐπαινετὸν λόγον δωρήσομαι ·
τὸ γὰρ εὖ πάντως ἐπ ἀρετῆς ·
λόγος δὲ ὁ μὲν πηγῇ ἔοικεν , ὁ δὲ ἀπορροῇ , πηγῇ μὲν ὁ ἐν διανοίᾳ , προφορὰ δὲ ἡ διὰ στόματος καὶ γλώττης ἀπορροῇ 0 1 2 .
ἑκάτερον δὲ εἶδος λόγου βελτιωθῆναι πολὺς πλοῦτος , διάνοιαν μὲν εὐλογιστίᾳ πρὸς πάντα μικρὰ καὶ μείζω χρωμένην , προφορὰν δὲ ὑπὸ παιδείας ὀρθῆς ἡνιοχουμένην 0 .
πολλοὶ γὰρ λογίζονται μὲν τὰ βέλτιστα , ὑπὸ δὲ ἑρμηνέως κακοῦ πρ οὐδόθησαν , λόγου , μουσικὴν τὴν ἐγκύκλιον οὐκ ἐκπονήσαντες ·
οἱ δὲ ἔμπαλιν ἑρμηνεῦσαι μὲν ἐγένοντο δυνατώτατοι , βουλεύσασθαι δὲ φαυλότατοι , καθάπερ οἱ λεγόμενοι σοφισταί 0 ·
τούτων γὰρ ἀχόρευτος μὲν καὶ ἄμουσος ἡ διάνοια , πάμμουσοι δὲ αἱ διὰ τῶν φωνητηρίων ὀργάνων διέξοδοι 0 .
χαρίζεται δὲ ὁ θεὸς τοῖς ὑπηκόοις ἀτελὲς οὐδέν , πλήρη δὲ καὶ τέλεια πάντα ·
διὸ καὶ νῦν τὴν εὐλογίαν οὐχ ἑνὶ λόγου τμήματι , τοῖς δὲ μέρεσιν ἀμφοτέροις ἐπιπέμπει δικαιῶν τὸν εὐεργετούμενον καὶ ἐνθυμεῖσθαι τὰ βέλτιστα καὶ ἐξαγγέλλειν τὰ νοηθέντα δυνατῶς ·
ἡ γὰρ τελειότης δι ἀμφοῖν , ὡς ἔοικε , τοῦ τε ὑποβάλλοντος τὰ ἐνθυμήματα καθαρῶς καὶ τοῦ διερμηνεύοντος αὐτὰ ἀπταίστως 0 .
ἢ οὐχ ὁρᾷς τὸν Ἄβελ  ὄνομα δέ ἐστι τὰ θνητὰ πενθοῦντος καὶ τὰ ἀθάνατα εὐδαιμονίζοντος  , ὡς ἀνεπιλήπτῳ μὲν κέχρηται διανοίᾳ , τῷ δὲ μὴ γεγυμνάσθαι περὶ λόγους ἥττηται πρὸς δεινοῦ παλαῖσαι Κάιν τέχνῃ μᾶλλον ἢ ῥώμῃ περιγενέσθαι δυναμένου 0 ;
διὸ καὶ θαυμάζων τῆς περὶ τὴν φύσιν εὐμοιρίας τὸν τρόπον αἰτιῶμαι τοσοῦτον , ὅτι προκληθεὶς εἰς ἅμιλλαν λόγων ἧκεν ἀγωνιούμενος , δέον ἐπὶ τῆς συνήθους ἠρεμίας στῆναι πολλὰ χαίρειν φράσαντα τῷ φιλονείκῳ , εἰ δ ἄρα ἐβούλετο πάντως διαγωνίσασθαι , μὴ πρότερον κονίσασθαι ἢ τοῖς τεχνικοῖς παλαίσμασιν ἐνασκηθῆναι ·
τῶν γὰρ ἀγροικοσόφων οἱ τὰ πολιτικὰ κεκομψευμένοι μάλιστά πως εἰώθασι περιεῖναι .
διὸ καὶ Μωυσῆς ὁ πάνσοφος παραιτεῖται μὲν εἰς τὴν τῶν εὐλόγων καὶ πιθανῶν ἐπίσκεψιν ἐλθεῖν , ἀφ οὗ τὸ ἀληθείας φέγγος ἤρξατο ὁ θεὸς ἐναστράπτειν αὐτῷ διὰ τῶν ἐπιστήμης καὶ σοφίας αὐτῆς ἀθανάτων λόγων , ἄγεται δὲ οὐδὲν ἧττον πρὸς τὴν θέαν αὐτῶν οὐχ ἕνεκα τοῦ πλειόνων ἔμπειρος γενέσθαι πραγμάτων  ἀποχρῶσι γὰρ αἱ περὶ θεοῦ καὶ τῶν ἱερωτάτων αὐτοῦ δυνάμεων ζητήσεις τῷ φιλοθεάμονι  , ἀλλ ὑπὲρ τοῦ περιγενέσθαι τῶν ἐν Αἰγύπτῳ σοφιστῶν , οἷς αἱ μυθικαὶ πιθανότητες πρὸ τῆς τῶν ἀληθῶν ἐναργείας τετίμηνται .
ὅταν μὲν οὖν τοῖς τοῦ πανηγεμόνος ἐμπεριπατῇ πράγμασιν ὁ νοῦς , οὐδενὸς ἑτέρου προσδεῖται πρὸς τὴν θεωρίαν , ἐπειδὴ τῶν νοητῶν μόνη διάνοια ὀφθαλμὸς ὀξυωπέστατος 0 ·
ὅταν δὲ καὶ τοῖς κατὰ αἴσθησιν ἢ πάθος ἢ σῶμα , ὧν ἐστιν ἡ Αἰγύπτου χώρα σύμβολον , δεήσεται καὶ τῆς περὶ λόγους τέχνης ὁμοῦ καὶ δυνάμεως .
οὗ χάριν ἐπάγεσθαι τὸν Ἀαρὼν αὐτῷ διείρηται , τὸν προφορικὸν λόγον ·
„ οὐκ ἰδοὺ “ φησίν „ Ἀαρὼν ὁ ἀδελφός σου “ ;
μιᾶς γὰρ ἀμφοῖν τῆς λογικῆς φύσεως μητρὸς οὔσης ἀδελφὰ δήπου τὰ γεννήματα 0 .
„ ἐπίσταμαι , ὅτι λαλήσει “ ·
διανοίας μὲν γὰρ τὸ καταλαμβάνειν , προφορᾶς δὲ τὸ λαλεῖν ἴδιον 0 1 .
„ λαλήσει “ φησίν „ αὐτός σοι “ ·
τὰ γὰρ ἐν αὐτῷ ταμιευόμενα μὴ δυνάμενος ὁ νοῦς ἀπαγγεῖλαι τῷ πλησίον ἑρμηνεῖ χρῆται λόγῳ πρὸς τὴν ὧν πέπονθε δήλωσιν .
„ ἰδοὺ αὐτὸς ἐξελεύσεται εἰς συνάντησίν σοι “ , ἐπειδὴ τῷ ὄντι ὁ λόγος τοῖς ἐνθυμήμασιν ὑπαντῶν , ῥήματα καὶ ὀνόματα προστιθεὶς χαράττει τὰ ἄσημα , ὡς ἐπίσημα ποιεῖν .
καὶ „ ἰδών σε “ φησί „ χαρήσεται ἐν αὐτῷ “  Exod .
γήθει γὰρ ὁ λόγος καὶ εὐφραίνεται , ὅταν μὴ ἀμυδρὸν ᾖ τὸ ἐνθύμημα , διότι τηλαυγοῦς ὄντος ἀπταίστῳ καὶ εὐτρόχῳ διερμηνεύσει χρῆται κυρίων καὶ εὐθυβόλων καὶ γεμόντων πολλῆς ἐμφάσεως εὐπορῶν ὀνομάτων ·
ἐπειδὰν γοῦν ἀδηλότερά πως ᾖ τὰ νοήματα , κατὰ κενοῦ βαίνει καὶ ὀλισθὼν πολλάκις μέγα πτῶμα ἔπεσεν , ὡς μηκέτι ἀναστῆναι δύνασθαι .
„ καὶ ἐρεῖς πρὸς αὐτὸν καὶ δώσεις τὰ ῥήματά μου εἰς τὸ στόμα αὐτοῦ “ , ἴσον τῷ ὑπηχήσεις αὐτῷ τὰ ἐνθυμήματα , ἃ ῥημάτων καὶ λόγων ἀδιαφορεῖ θείων ·
ἄνευ γὰρ τοῦ ὑποβολέως οὐ φθέγξεται ὁ λόγος , ὑποβολεὺς δὲ λόγου νοῦς , ὡς νοῦ θεός 0 1 .
„ καὶ αὐτός σοι προσλαλήσει πρὸς τὸν λαόν , καὶ αὐτὸς ἔσται σου στόμα ·
σὺ δὲ αὐτῷ ἔσῃ τὰ πρὸς τὸν θεόν “  Exod .
ἐμφαντικώτατα τό τε „ προσλαλήσει σοι “ φάναι , οἷον διερμηνεύσει τὰ σά , καὶ ὅτι „ ἔσται σου στόμα “ 0 ·
διὰ γὰρ γλώττης καὶ στόματος φερόμενον τὸ τοῦ λόγου νᾶμα συνεκφέρει τὰ νοήματα .
ἀλλ ὁ μὲν λόγος ἑρμηνεὺς διανοίας πρὸς ἀνθρώπους , ἡ δὲ διάνοια γίνεται τῷ λόγῳ τὰ πρὸς τὸν θεόν , ταῦτα δέ ἐστιν ἐνθυμήματα , ὧν μόνος ὁ θεὸς ἐπίσκοπος 0 .
ἀναγκαῖον οὖν ἐστι τῷ μέλλοντι πρὸς ἀγῶνα σοφιστικὸν ἀπαντᾶν ἐπιμεμελῆσθαι λόγων ἐρρωμένως οὕτως , ὡς μὴ μόνον ἐκφεύγειν τὰ παλαίσματα , ἀλλὰ καὶ ἀντεπιτιθέμενον ἀμφοτέροις , τέχνῃ τε καὶ δυνάμει , περιεῖναι .
ἢ οὐχ ὁρᾷς τοὺς ἐπαοιδοὺς καὶ φαρμακευτὰς ἀντισοφιστεύοντας τῷ θείῳ λόγῳ καὶ τοῖς παραπλησίοις τολμῶντας ἐγχειρεῖν , οὐχ οὕτως ἐπὶ τῷ τὴν ἰδίαν ἐπιστήμην ἀποφῆναι περιβόητον , ὡς ἐπὶ τῷ διασῦραι καὶ χλευάσαι τὰ γινόμενα 0 ;
καὶ γὰρ τὰς βακτηρίας εἰς δρακόντων μεταστοιχειοῦσι φύσεις , καὶ τὸ ὕδωρ εἰς αἵματος χρόαν μετατρέπουσι , καὶ τῶν βατράχων τὸ ὑπολειφθὲν ἐπῳδαῖς ἀνέλκουσιν ἐπὶ γῆν  Exod .
8 , 7  , καὶ πάντα οἱ κακοδαίμονες τὰ πρὸς τὸν οἰκεῖον ὄλεθρον συναύξοντες ἀπατᾶν δοκοῦντες ἀπατῶνται .
πρὸς οὓς πῶς ἐνῆν ἀπαντῆσαι μὴ τὸν ἑρμηνέα διανοίας λόγον , Ἀαρὼν ἐπίκλησιν , ἑτοιμασάμενον ;
ὃς νῦν μὲν εἴρηται στόμα , αὖθις δὲ καὶ προφήτης κεκλήσεται , ὅταν καὶ ὁ νοῦς ἐπιθειάσας προσρηθῇ θεός ·
„ δίδωμι γάρ σε “ φησί „ θεὸν Φαραώ , καὶ Ἀαρὼν ὁ ἀδελφός σου ἔσται σου προφήτης “  Exod .
ὢ ἀκολουθίας ἐναρμονίου 0 ·
τὸ γὰρ ἑρμηνεῦον τὰ θεοῦ προφητικόν ἐστι γένος ἐνθέῳ κατοκωχῇ τε καὶ μανίᾳ χρώμενον .
τοιγαροῦν „ ἡ ῥάβδος ἡ Ἀαρὼν κατέπιε τὰς ἐκείνων ῥάβδους “  Exod .
7 , 12  , ὡς δηλοῖ τὸ λόγιον ·
ἐγκαταπίνονται γὰρ καὶ ἀφανίζονται πάντες οἱ σοφιστικοὶ λόγοι τῇ τῆς φύσεως ἐντέχνῳ ποικιλίᾳ , ὡς ὁμολογεῖν ὅτι „ δάκτυλος θεοῦ “  Exod 0 .
8 , 19  τὰ γινόμενά ἐστιν , ἴσον τῷ γράμμα θεῖον διαγορεῦον ἀεὶ σοφιστείαν ὑπὸ σοφίας ἡττᾶσθαι ·
δακτύλῳ γὰρ θεοῦ καὶ τὰς πλάκας , ἐν αἷς ἐστηλιτεύθησαν οἱ χρησμοί , φησὶν ὁ ἱερὸς λόγος γραφῆναι  Exod .
διόπερ οὐκέτι δύνανται οἱ φαρμακευταὶ στῆναι ἐναντίον Μωυσεῖ , πίπτουσι δ ὡς ἐν ἀγῶνι ῥώμῃ τοῦ ἀντιπάλου νικηθέντες καρτερᾷ  Exod 0 .
τίς οὖν ἡ τετάρτη δωρεά 0 ;
τὸ μεγαλώνυμον 0 ·
„ μεγαλυνῶ τὸ ὄνομά σου “  Gen .
τὸ δέ ἐστιν , ὥς γ ἐμοὶ φαίνεται , τοιόνδε ·
ὥσπερ τὸ ἀγαθὸν εἶναι καὶ καλόν , οὕτω καὶ τὸ δοκεῖν εἶναι λυσιτελές 0 1 .
καὶ ἀμείνων μὲν δόξης ἀλήθεια , εὔδαιμον δὲ τὸ ἐξ ἀμφοῖν 0 1 2 ·
μυρίοι γὰρ ἀνόθως καὶ ἀκολακεύτως προσελθόντες ἀρετῇ καὶ τὸ γνήσιον αὐτῆς ἐναυγασάμενοι κάλλος , τῆς παρὰ τοῖς πολλοῖς φήμης οὐ φροντίσαντες ἐπεβουλεύθησαν , κακοὶ νομισθέντες οἱ πρὸς ἀλήθειαν ἀγαθοί .
καὶ μὴν οὐ δὲ τοῦ δοκεῖν ὄφελος μὴ πολὺ πρότερον τοῦ εἶναι προσόντος , ὥσπερ ἐπὶ σωμάτων πέφυκεν ἔχειν 0 ·
εἰ γὰρ πάντες ἄνθρωποι τὸν νοσοῦντα ὑγιαίνειν ἢ τὸν ὑγιαίνοντα νοσεῖν ὑπολάβοιεν , ἡ δόξα καθ  αὑτὴν οὔ τε νόσον οὔ τε ὑγείαν ἐργάσεται .
ᾧ δὲ ἀμφότερα δεδώρηται ὁ θεός , καὶ τὸ εἶναι καλῷ καὶ ἀγαθῷ καὶ τὸ δοκεῖν εἶναι , οὗτος πρὸς ἀλήθειαν εὐδαίμων καὶ τῷ ὄντι μεγαλώνυμος 0 .
προνοητέον δ ὡς μεγάλου πράγματος καὶ πολλὰ τὸν μετὰ σώματος βίον ὠφελοῦντος εὐφημίας .
περιγίνεται δ αὕτη σχεδὸν ἅπασιν , ὅσοι χαίροντες σὺν ἀσμενισμῷ μηδὲν κινοῦσι τῶν καθεστηκότων νομίμων , ἀλλὰ τὴν πάτριον πολιτείαν οὐκ ἀμελῶς φυλάττουσιν .
εἰσὶ γάρ τινες οἳ τοὺς ῥητοὺς νόμους σύμβολα νοητῶν πραγμάτων ὑπολαμβάνοντες τὰ μὲν ἄγαν ἠκρίβωσαν , τῶν δὲ ῥᾳθύμως ὠλιγώρησαν ·
οὓς μεμψαίμην ἂν ἔγωγε τῆς εὐχερείας ·
ἔδει γὰρ ἀμφοτέρων ἐπιμεληθῆναι , ζητήσεώς τε τῶν ἀφανῶν ἀκριβεστέρας καὶ ταμιείας τῶν φανερῶν ἀνεπιλήπτου .
νυνὶ δ ὥσπερ ἐν ἐρημίᾳ καθ  ἑαυτοὺς μόνοι ζῶντες ἢ ἀσώματοι ψυχαὶ γεγονότες καὶ μή τε πόλιν μή τε κώμην μή τ οἰκίαν μή τε συνόλως θίασον ἀνθρώπων εἰδότες , τὰ δοκοῦντα τοῖς πολλοῖς ὑπερκύψαντες τὴν ἀλήθειαν γυμνὴν αὐτὴν ἐφ ἑαυτῆς ἐρευνῶσιν 0 ·
οὓς ὁ ἱερὸς λόγος διδάσκει χρηστῆς ὑπολήψεως πεφροντικέναι καὶ μηδὲν τῶν ἐν τοῖς ἔθεσι λύειν , ἃ θεσπέσιοι καὶ μείζους ἄνδρες ἢ καθ ἡμᾶς ὥρισαν 0 .
μὴ γὰρ ὅτι ἡ ἑβδόμη δυνάμεως μὲν τῆς περὶ τὸ ἀγένητον , ἀπραξίας δὲ τῆς περὶ τὸ γενητὸν δίδαγμά ἐστι , τὰ ἐπ αὐτῇ νομοθετηθέντα λύωμεν , ὡς πῦρ ἐναύειν ἢ γεωπονεῖν ἢ ἀχθοφορεῖν ἢ ἐγκαλεῖν ἢ δικάζειν ἢ παρακαταθήκας ἀπαιτεῖν ἢ δάνεια ἀναπράττειν ἢ τὰ ἄλλα ποιεῖν , ὅσα κ ἀν τοῖς μὴ ἑορτώδεσι καιροῖς ἐφεῖται 0 ·
μηδ  ὅτι ἡ ἑορτὴ σύμβολον ψυχικῆς εὐφροσύνης ἐστὶ καὶ τῆς πρὸς θεὸν εὐχαριστίας , ἀποταξώμεθα ταῖς κατὰ τὰς ἐτησίους ὥρας πανηγύρεσι ·
μηδ  ὅτι τὸ περιτέμνεσθαι ἡδονῆς καὶ παθῶν πάντων ἐκτομὴν καὶ δόξης ἀναίρεσιν ἀσεβοῦς ἐμφαίνει , καθ ἣν ὑπέλαβεν ὁ νοῦς ἱκανὸς εἶναι γεννᾶν δι  ἑαυτοῦ , ἀνέλωμεν τὸν ἐπὶ τῇ περιτομῇ τεθέντα νόμον ·
ἐπεὶ καὶ τῆς περὶ τὸ ἱερὸν ἁγιστείας καὶ μυρίων ἄλλων ἀμελήσομεν , εἰ μόνοις προσέξομεν τοῖς δι ὑπονοιῶν δηλουμένοις .
ἀλλὰ χρὴ ταῦτα μὲν σώματι ἐοικέναι νομίζειν , ψυχῇ δὲ ἐκεῖνα 0 ·
ὥσπερ οὖν σώματος , ἐπειδὴ ψυχῆς ἐστιν οἶκος , προνοητέον , οὕτω καὶ τῶν ῥητῶν νόμων ἐπιμελητέον ·
φυλαττομένων γὰρ τούτων ἀριδηλότερον κ ἀκεῖνα γνωρισθήσεται , ὧν εἰσιν οὗτοι σύμβολα , πρὸς τῷ καὶ τὰς ἀπὸ τῶν πολλῶν μέμψεις καὶ κατηγορίας ἀποδιδράσκειν .
οὐχ ὁρᾷς , ὅτι καὶ Ἀβραὰμ τῷ σοφῷ καὶ μεγάλα ἀγαθὰ καὶ μικρὰ προσεῖναί φησι , καὶ καλεῖ τὰ μὲν μεγάλα ὑπάρχοντα καὶ ὑπαρκτά , ἃ τῷ γνησίῳ κληρονομεῖν ἐφεῖται μόνῳ , τὰ δὲ μικρὰ δόματα , ὧν οἱ νόθοι καὶ ἐκ παλλακῶν ἀξιοῦνται  Gen 0 .
ἐκεῖνα μὲν οὖν ἔοικε τοῖς φύσει , ταῦτα δὲ τοῖς θέσει νομίμοις 0 1 .
ἄγαμαι καὶ τῆς παναρέτου Λείας , ἥτις ἐπὶ τῆς Ἀσὴρ γενέσεως , ὅς ἐστι τοῦ αἰσθητοῦ καὶ νόθου σύμβολον πλούτου , φησί ·
„ μακαρία ἐγώ , ὅτι μακαριοῦσί με αἱ γυναῖκες “  Gen 0 .
στοχάζεται γὰρ ὑπολήψεως ἐπιεικοῦς , δικαιοῦσα μὴ μόνον ὑπὸ ἀρρένων καὶ ἀνδρείων ὡς ἀληθῶς λόγων ἐπαινεῖσθαι , παρ οἷς ἡ ἀλώβητος φύσις καὶ τὸ ἀληθὲς ἀδέκαστον τετίμηται , ἀλλὰ καὶ πρὸς τῶν θηλυτέρων , οἳ τῶν φαινομένων πάντα τρόπον ἥττηνται μηδὲν ἔξω τούτων θεωρητὸν νοῆσαι δυνάμενοι .
τελείας δὲ ψυχῆς ἐστι καὶ τοῦ εἶναι καὶ τοῦ δοκεῖν εἶναι μεταποιεῖσθαι , καὶ σπουδάζειν μὴ μόνον παρὰ τῇ ἀνδρωνίτιδι εὐδοκιμεῖν , ἀλλὰ καὶ πρὸς τῆς γυναικωνίτιδος ἑστίας ἐπαινεῖσθαι .
διὸ καὶ Μωυσῆς τὴν τῶν ἱερῶν ἔργων κατασκευὴν οὐ μόνον ἀνδράσιν ἀλλὰ καὶ γυναιξὶν ἐπέτρεψε ποιεῖσθαι ·
τά τε γὰρ νήματα πάντα τῆς ὑακίνθου καὶ πορφύρας καὶ κοκκίνου καὶ βύσσου καὶ τριχῶν αἰγείων ἐπιτελοῦσι  Exod .
26  , καὶ τὸν ἑαυτῶν κόσμον ἀόκνως εἰσφέρουσι , „ σφραγῖδας , ἐνώτια , δακτυλίους , περιδέξια , ἐμπλόκια “  Exod .
35 , 22  , πάνθ ὅσα χρυσὸν εἶχε τὴν ὕλην , τὸν σώματος κόσμον ἀντικαταλλαττόμεναι τοῦ τῆς εὐσεβείας 0 ·
προσφιλοτιμούμεναι μέντοι καὶ τὰ κάτοπτρα ἑαυτῶν συγκαθιεροῦσιν εἰς τὴν τοῦ λουτῆρος κατασκευήν  Exod .
38 , 26  , ἵν οἱ μέλλοντες ἱερουργεῖν ἀπονιπτόμενοι χεῖρας καὶ πόδας , τὰ ἐγχειρήματα οἷς ἐφορμεῖ καὶ ἐνίδρυται ὁ νοῦς , ἐνοπτρίζωνται ἑαυτοὺς κατὰ μνήμην τῶν ἐσόπτρων , ἐξ ὧν ὁ λουτὴρ δεδημιούργηται ·
οὕτω γὰρ οὐδὲν αἶσχος ἐν τῷ τῆς ψυχῆς εἴδει περιόψονται γινόμενον , ἤδη δὲ τὸ νηστείας καὶ καρτερίας ἀνάθημα ἀναθήσουσιν ἱεροπρεπέστατον καὶ τελεώτατον ἀναθημάτων .
ἀλλ  αὗται μὲν ἀσταί τε καὶ ἀστεῖαι γυναῖκες  αἰσθήσεις  ὡς ἀληθῶς , παρ αἷς ἡ ἀρετὴ Λεία τετιμῆσθαι βούλεται , αἱ δὲ προσαναφλέγουσαι τὸ πῦρ ἐπὶ τὸν ἄθλιον νοῦν ἀπόλιδες 0 1 ·
λέγεται γὰρ ὅτι καὶ „ γυναῖκες ἔτι προσεξέκαυσαν πῦρ ἐπὶ Μωάβ “  Num .
ἀλλ  οὐχ ἑκάστη τῶν τοῦ ἄφρονος αἰσθήσεων ἐξαπτομένη πρὸς τῶν αἰσθητῶν ἐμπίπρησι τὸν νοῦν , πολλὴν καὶ ἀπέρατον φλόγα ἐπεισχέουσα μετὰ ῥύμης ἀνηνύτου καὶ φορᾶς ;
ἄριστον οὖν ἐξευμενίζεσθαι τὸ γυναικῶν τάγμα ἐν ψυχῇ , τῶν αἰσθήσεων , καθάπερ καὶ τῶν ἀνδρῶν , τῶν κατὰ μέρος λογισμῶν 0 1 ·
οὕτως γὰρ ἀμείνονι βίου διεξόδῳ χρησόμεθα παγκάλως .
διὰ τοῦτο καὶ ὁ αὐτομαθὴς Ἰσαὰκ εὔχεται τῷ σοφίας ἐραστῇ καὶ τὰ νοητὰ καὶ τὰ αἰσθητὰ λαβεῖν ἀγαθά ·
„ δώῃ σοι ὁ θεὸς ἀπὸ τῆς δρόσου τοῦ οὐρανοῦ καὶ ἀπὸ τῆς πιότητος τῆς γῆς “  Gen .
27 , 28  , ἴσον τῷ πρότερον μὲν συνεχῆ σοι τὸν νοητὸν καὶ οὐράνιον ὑετὸν ἄρδοι , μὴ λάβρως ὡς ἐπικλύσαι , ἀλλ ἠρέμα καὶ πρᾴως καθάπερ δρόσον ὡς ὀνῆσαι 0 1 ·
δεύτερον δὲ τὸν αἰσθητὸν καὶ γήινον πλοῦτον χαρίσαιτο λιπαρὸν καὶ πίονα , τὴν ἐναντίαν πενίαν ψυχῆς τε καὶ τῶν αὐτῆς μερῶν ἀφαυάνας .
ἐὰν μέντοι καὶ τὸν ἀρχιερέα λόγον ἐξετάζῃς , εὑρήσεις συνῳδὰ φρονοῦντα καὶ τὴν ἱερὰν ἐσθῆτα αὐτῷ πεποικιλμένην ἔκ τε νοητῶν καὶ αἰσθητῶν δυνάμεων ·
ἧς τὰ μὲν ἄλλα μακροτέρων ἢ κατὰ τὸν παρόντα καιρὸν δεῖται λόγων καὶ ὑπερθετέον , τὰ δὲ πρὸς τοῖς πέρασιν ἐξετάσωμεν , κεφαλῇ τε καὶ βάσεσιν .
οὐκοῦν ἐπὶ μὲν τῆς κεφαλῆς ἐστι „ πέταλον χρυσοῦν καθαρόν , ἔχον ἐκτύπωμα σφραγῖδος , ἁγίασμα κυρίῳ “  Exod .
28 , 32  , ἐπὶ δὲ τοῖς ποσὶν ἐπὶ τοῦ τέλους τοῦ ὑποδύτου κώδωνες καὶ ἄνθινα  Exod 0 .
ἀλλ ἐκείνη μὲν ἡ σφραγὶς ἰδέα ἐστὶν ἰδεῶν , καθ ἣν ὁ θεὸς ἐτύπωσε τὸν κόσμον , ἀσώματος δήπου καὶ νοητή , τὰ δ ἄνθινα καὶ οἱ κώδωνες αἰσθητῶν ποιοτήτων σύμβολα , ὧν ὅρασις καὶ ἀκοὴ τὰ κριτήρια 0 1 .
ἄγαν δ ἐξητασμένως ἐπιφέρει ὅτι „ ἔσται ἀκουστὴ φωνὴ αὐτοῦ εἰσόντος εἰς τὰ ἅγια “  Exod .
28 , 31  , ἵνα πρὸς τὰ νοητὰ καὶ θεῖα καὶ ὄντως ἅγια εἰσιούσης τῆς ψυχῆς καὶ αἱ αἰσθήσεις ὠφελούμεναι κατ ἀρετὴν συνηχῶσι καὶ ὅλον τὸ σύστημα ἡμῶν , ὥσπερ ἐμμελὴς καὶ πολυάνθρωπος χορός , ἐκ διαφερόντων φθόγγων ἀνακεκραμένων ἓν μέλος ἐναρμόνιον συνᾴδῃ , τὰ μὲν ἐνδόσιμα τῶν νοημάτων ἐμπνεόντων  ἡγεμόνες γὰρ τοῦ χοροῦ τούτου τὰ νοητά  , τὰ δ ἑπόμενα τῶν αἰσθητῶν συναναμελπόντων , ἃ τοῖς κατὰ μέρος χορευταῖς ἀπεικάζεται 0 1 .
συνόλως γάρ , ᾗ φησιν ὁ νόμος , „ τὰ δέοντα καὶ τὸν ἱματισμὸν καὶ τὴν ὁμιλίαν “  Exod 0 .
21 , 10  , τὰ τρία ταῦτα , ἀφαιρεῖσθαι τὴν ψυχὴν οὐκ ἔδει , ἀλλ ἕκαστον αὐτῶν βεβαίως προσνέμειν .
τὰ μὲν οὖν δέοντα τὰ νοητά ἐστιν ἀγαθά , ἃ δεῖ καὶ ἃ χρὴ γενέσθαι λόγῳ φύσεως , ὁ δὲ ἱματισμὸς τὰ περὶ τὸν φαινόμενον τοῦ βίου κόσμον , ἡ δ ὁμιλία ἡ καθ ἑκάτερον τῶν εἰρημένων εἰδῶν συνέχεια καὶ μελέτη , ἵν οἷα τὰ ἀφανῆ νοητὰ τοιαῦτα καὶ τὰ αἰσθητὰ φαίνηται 0 1 2 .
πέμπτη τοίνυν ἐστὶ δωρεὰ ἡ κατὰ ψιλὸν μόνον τὸ εἶναι συνισταμένη ·
λέλεκται δὲ ἐπὶ ταῖς προτέραις , οὐχ ὡς εὐτελεστέρα ἐκείνων , ἀλλ ὡς ὑπερκύπτουσα καὶ ὑπερβάλλουσα πάσας .
τί γὰρ ἂν εἴη τοῦ πεφυκέναι καὶ ἀψευδῶς καὶ ἀπλάστως ἀγαθὸν εἶναι καὶ εὐλογίας ἐπάξιον τελεώτερον ;
„ ἔσῃ “ γάρ φησιν „ εὐλογητός “  Gen .
12 , 2  , οὐ μόνον εὐλογημένος 0 ·
τὸ μὲν γὰρ ταῖς τῶν πολλῶν δόξαις τε καὶ φήμαις παραριθμεῖται , τὸ δὲ τῷ πρὸς ἀλήθειαν εὐλογητῷ .
ὥσπερ γὰρ τὸ ἐπαινετὸν εἶναι τοῦ ἐπαινεῖσθαι διαφέρει κατὰ τὸ κρεῖττον καὶ τὸ ψεκτὸν εἶναι τοῦ ψέγεσθαι κατὰ τὸ χεῖρον  τὰ μὲν γὰρ τῷ πεφυκέναι , τὰ δὲ τῷ νομίζεσθαι λέγεται μόνον , φύσις δὲ ἡ ἀψευδὴς δοκήσεως ἐχυρώτερον  , οὕτως καὶ τοῦ εὐλογεῖσθαι πρὸς ἀνθρώπων , ὅπερ ἦν εἰς εὐλογίαν ἄγεσθαι δοξαζόμενον , τὸ πεφυκέναι εὐλογίας ἄξιον , κ ἂν πάντες ἡσυχάζωσι , κρεῖττον , ὅπερ εὐλογητὸν ἐν τοῖς χρησμοῖς ᾄδεται 0 1 2 .
ταῦτα μὲν τὰ ἆθλα τῷ γενησομένῳ δωρεῖται σοφῷ ·
ἃ δὲ καὶ τοῖς ἄλλοις ἀπονέμει διὰ τὸν σοφόν , ἑξῆς ἴδωμεν ·
„ εὐλογήσω “ φησί „ τοὺς εὐλογοῦντάς σε , καὶ τοὺς καταρωμένους σε καταράσομαι “  Gen .
τὸ μὲν οὖν ἐπὶ τιμῇ τοῦ σπουδαίου καὶ ταῦτα γίνεσθαι παντί τῳ δῆλον , λέγεται δ οὐ δι ἐκεῖνο μόνον , ἀλλὰ καὶ διὰ τὴν ἐν τοῖς πράγμασιν εὐάρμοστον ἀκολουθίαν 0 ·
τὸν γὰρ ἀγαθὸν καὶ ὁ ἐπαινῶν ἐγκωμιαστὸς καὶ ὁ ψέγων ἔμπαλιν ψεκτός 0 .
ἔπαινον δὲ καὶ ψόγον οὐχ οὕτως ἡ τῶν λεγόντων καὶ γραφόντων πιστοῦται δύναμις , ὡς ἡ τῶν γινομένων ἀλήθεια 0 ·
ὥστ οὔ τε ἐπαινεῖν οὔ τε ψέγειν ἂν δοκοῖεν , ὅσοι τι ψεῦδος ἐν ἑκατέρῳ παραλαμβάνουσιν εἴδει .
τοὺς κόλακας οὐχ ὁρᾷς , οἳ μεθ  ἡμέραν καὶ νύκτωρ ἀποκναίουσι τῶν κολακευομένων τὰ ὦτα θρύπτοντες , οὐκ ἐπινεύοντες ἐφ ἑκάστῳ τῶν λεγομένων αὐτὸ μόνον ἀλλὰ καὶ ῥήσεις μακρὰς συνείροντες καὶ ῥαψῳδοῦντες καὶ εὐχόμενοι μὲν τῇ φωνῇ πολλάκις , ἀεὶ δὲ τῇ διανοίᾳ καταρώμενοι ;
τί οὖν ἄν τις εὖ φρονῶν εἴποι ;
ἆρ οὐχ ὥσπερ ἐχθροὺς μᾶλλον ἢ φίλους τοὺς λέγοντας ὄντας καὶ ψέγειν μᾶλλον ἢ ἐπαινεῖν , κ ἂν δράματα ὅλα συντιθέντες ἐγκωμίων ἐπᾴδωσι 0 1 ;
τοιγαροῦν ὁ μάταιος Βαλαὰμ ὕμνους μὲν εἰς τὸν θεὸν ὑπερβάλλοντας ᾄδων , ἐν οἷς καὶ τὸ „ οὐχ ὡς ἄνθρωπος ὁ θεός “  Num 0 .
23 , 19  , ᾀσμάτων τὸ ἱεροπρεπέστατον , ἐγκώμια δ εἰς τὸν ὁρῶντα , Ἰσραήλ , μυρία διεξερχόμενος ἀσεβὴς μὲν καὶ ἐπάρατος καὶ παρὰ τῷ σοφῷ κέκριται νομοθέτῃ , καταρᾶσθαι δέ , οὐκ εὐλογεῖν , νενόμισται 0 .
τοῖς γὰρ πολεμίοις φησὶν αὐτὸν ἐπὶ μισθῷ συνταχθέντα μάντιν γενέσθαι κακὸν κακῶν , ἀρὰς μὲν ἐν ψυχῇ θέμενον χαλεπωτάτας γένει τῷ θεοφιλεῖ , εὐχὰς δὲ ἀναγκασθέντα διὰ στόματος καὶ γλώττης ὑπερφυεστάτας προφητεῦσαι ·
τὰ μὲν γὰρ λεγόμενα καλὰ ὄντα ὁ φιλάρετος ὑπήχει θεός , τὰ δ ἐννοούμενα  φαυλότερα γὰρ ἦν  ἔτικτεν ἡ μισάρετος διάνοια .
μαρτυρεῖ δὲ ὁ περὶ τούτων χρησμός ·
„ οὐ γὰρ ἔδωκε “ φησίν „ ὁ θεὸς τῷ Βαλαὰμ καταράσασθαί σοι , ἀλλ ἔστρεψε τὰς κατάρας εἰς εὐλογίαν “  Deut .
23 , 5  , καίτοι πάντων ὅσα εἶπε πολλῆς γεμόντων εὐφημίας .
ἀλλ ὁ τῶν ἐν ψυχῇ ταμιευομένων ἐπίσκοπος ἰδών , ᾧ κατιδεῖν ἔξεστι μόνῳ , τὰ ἀθέατα γενέσει , τὴν καταδικάζουσαν ἀπὸ τούτων ψῆφον ἤνεγκε , μάρτυς ἀψευδέστατος ὁμοῦ καὶ κριτὴς ἀδέκαστος ὁ αὐτὸς ὤν ·
ἐπεὶ καὶ τ οὐναντίον ἐπαινετὸν βλασφημεῖν καὶ κατηγορεῖν δοκοῦντα τῇ φωνῇ κατὰ διάνοιαν εὐλογεῖν τε καὶ εὐφημεῖν 0 .
σωφρονιστῶν ὡς ἔοικε τοῦτό ἐστι τὸ ἔθος , παιδαγωγῶν , διδασκάλων , γονέων , πρεσβυτέρων , ἀρχόντων , νόμων ·
ὀνειδίζοντες γάρ , ἔστι δ ὅπου καὶ κολάζοντες ἕκαστοι τούτων ἀμείνους τὰς ψυχὰς ἀπεργάζονται τῶν παιδευομένων .
καὶ ἐχθρὸς μὲν οὐδεὶς οὐδενί , φίλοι δὲ πᾶσι πάντες 0 1 ·
φίλων δὲ ἀνόθῳ καὶ ἀκιβδήλῳ χρωμένων εὐνοίᾳ τοῦτ ἐστὶν ἔργον ἐλευθεροστομεῖν ἄνευ τοῦ κακονοεῖν .
μηδὲν οὖν μή τε τῶν εἰς εὐλογίας καὶ εὐχὰς μή τε τῶν εἰς βλασφημίας καὶ κατάρας ἐπὶ τὰς ἐν προφορᾷ διεξόδους ἀναφερέσθω μᾶλλον ἢ διάνοιαν , ἀφ ἧς ὥσπερ ἀπὸ πηγῆς ἑκάτερον εἶδος τῶν λεχθέντων δοκιμάζεται 0 .
ταῦτα μὲν δὴ πρῶτον διὰ τὸν ἀστεῖον ἑτέροις συντυγχάνειν φησίν , ὅταν ἢ ψόγον ἢ ἔπαινον ἢ εὐχὰς ἢ κατάρας ἐθελήσωσιν αὐτῷ τίθεσθαι ·
μέγιστον δ ἑξῆς , ὅταν ἡσυχάζωσιν ἐκεῖνοι , τὸ μηδὲν μέρος φύσεως λογικῆς ἀμέτοχον εὐεργεσίας ἀπολείπεσθαι 0 ·
λέγει γὰρ ὅτι „ ἐνευλογηθήσονται ἐν σοὶ πᾶσαι αἱ φυλαὶ τῆς γῆς “  Gen .
ἔστι δὲ τοῦτο δογματικώτατον ·
ἐὰν γὰρ ὁ νοῦς ἄνοσος καὶ ἀπήμων διατελῇ , ταῖς περὶ αὐτὸν ἁπάσαις φυλαῖς τε καὶ δυνάμεσιν ὑγιαινούσαις χρῆται , ταῖς τε καθ ὅρασιν καὶ ἀκοὴν καὶ ὅσαι αἰσθητικαὶ καὶ πάλιν ταῖς κατὰ τὰς ἡδονάς τε καὶ ἐπιθυμίας καὶ ὅσαι ἀντὶ παθῶν εἰς εὐπάθειαν μεταχαράττονται 0 .
ἤδη μέντοι καὶ οἶκος καὶ πόλις καὶ χώρα καὶ ἔθνη καὶ κλίματα γῆς ἑνὸς ἀνδρὸς κ αλοκἀγαθίας προμηθουμένου μεγάλης ἀπήλαυσαν εὐδαιμονίας , καὶ μάλισθ ὅτῳ μετὰ γνώμης ἀγαθῆς ὁ θεὸς καὶ δύναμιν ἔδωκεν ἀνανταγώνιστον , ὡς μουσικῷ καὶ παντὶ τεχνίτῃ τὰ κατὰ μουσικὴν καὶ πᾶσαν τέχνην ὄργανα ἢ ξύλων ὕλην πυρί 0 .
τῷ γὰρ ὄντι ἔρεισμα τοῦ γένους τῶν ἀνθρώπων ἐστὶν ὁ δίκαιος , καὶ ὅσα μὲν αὐτὸς ἔχει , προφέρων εἰς μέσον ἐπ ὠφελείᾳ τῶν χρησομένων ἄφθονα δίδωσιν , ὅσα δ ἂν μὴ εὑρίσκῃ παρ ἑαυτῷ , τὸν μόνον πάμπλουτον αἰτεῖται θεόν ·
ὁ δὲ τὸν οὐράνιον ἀνοίξας θησαυρὸν ὀμβρεῖ καὶ ἐπινίφει τὰ ἀγαθὰ ἀθρόα , ὡς τῶν περιγείων ἁπάντων τὰς δεξαμενὰς πλημμυρούσας ἀναχυθῆναι .
ταῦτα δὲ τὸν ἱκέτην ἑαυτοῦ λόγον οὐκ ἀποστραφεὶς εἴωθε δωρεῖσθαι ·
λέγεται γὰρ ἑτέρωθι Μωυσέως ἱκετεύσαντος ·
„ ἵλεως αὐτοῖς εἰμι κατὰ τὸ ῥῆμά σου “  Num .
τοῦτο δέ , ὡς ἔοικεν , ἰσοδυναμεῖ τῷ „ ἐνευλογηθήσονται ἐν σοὶ πᾶσαι αἱ φυλαὶ τῆς γῆς .
“ οὗ χάριν καὶ ὁ σοφὸς Ἀβραὰμ πεπειραμένος τῆς ἐν ἅπασι τοῦ θεοῦ χρηστότητος πεπίστευκεν ὅτι , κ ἂν πάντα τὰ ἄλλα ἀφανισθῇ , μικρὸν δέ τι λείψανον ἀρετῆς ὥσπερ ἐμπύρευμα διασῴζηται , διὰ τὸ βραχὺ τοῦτο κ ἀκεῖνα οἰκτείρει , ὡς πεπτωκότα ἐγείρειν καὶ τεθνηκότα ζωπυρεῖν  Gen .
σπινθὴρ γὰρ καὶ ὁ βραχύτατος ἐντυφόμενος , ὅταν καταπνευσθεὶς ζωπυρηθῇ , μεγάλην πυράν 0 ·
ἐξάπτει καὶ τὸ βραχύτατον οὖν ἀρετῆς , ὅταν ἐλπίσι χρησταῖς ὑποθαλπόμενον ἀναλάμψῃ , καὶ τὰ τέως μεμυκότα καὶ τυφλὰ ἐξωμμάτωσε καὶ τὰ ἀφαυανθέντα ἀναβλαστεῖν ἐποίησε καὶ ὅσα ὑπὸ ἀγονίας ἐστείρωτο εἰς εὐφορίαν εὐτοκίας περιήγαγεν .
οὕτω τὸ σπάνιον ἀγαθὸν ἐπιφροσύνῃ θεοῦ πολὺ γίνεται χεόμενον , ἐξομοιοῦν τὰ ἄλλα ἑαυτῷ .
εὐχώμεθα οὖν τὸν ὡς ἐν οἰκίᾳ στῦλον νοῦν μὲν ἐν ψυχῇ , ἄνθρωπον δὲ ἐν τῷ γένει τῶν ἀνθρώπων τὸν δίκαιον διαμένειν εἰς τὴν τῶν νόσων ἄκεσιν 0 ·
τούτου γὰρ ὑγιαίνοντος τὰς εἰς παντελῆ σωτηρίαν οὐκ ἀπογνωστέον ἐλπίδας , διότι οἶμαι ὁ σωτὴρ θεὸς τὸ πανακέστατον φάρμακον , τὴν ἵλεω δύναμιν , τῷ ἱκέτῃ καὶ θεραπευτῇ προτείνας ἑαυτοῦ χρῆσθαι πρὸς τὴν τῶν καμνόντων σωτηρίαν ἐπιτρέπει , καταπλάττοντι τῶν ψυχῆς τραυμάτων , ἅπερ ἀφροσύναι καὶ ἀδικίαι καὶ ὁ ἄλλος τῶν κακιῶν ὅμιλος ἀκονηθεὶς διεῖλεν .
ἐναργέστατον δὲ παράδειγμα Νῶε ὁ δίκαιος , ὃς τῷ μεγάλῳ κατακλυσμῷ τῶν τοσούτων μερῶν τῆς ψυχῆς ἐγκαταποθέντων ἐρρωμένως ἐπικυματίζων καὶ ἐπινηχόμενος ὑπεράνω μὲν ἔστη τῶν δεινῶν ἁπάντων , διασωθεὶς δὲ μεγάλας καὶ καλὰς ἀφ αὑτοῦ ῥίζας ἐβάλετο , ἐξ ὧν οἷα φυτὸν τὸ σοφίας ἀνεβλάστησε γένος 0 ·
ὅπερ ἡμεροτοκῆσαν τοὺς τοῦ ὁρῶντος , Ἰσραήλ , τριττοὺς ἤνεγκε καρπούς , αἰῶνος μέτρα , τὸν Ἀβραάμ , τὸν Ἰσαάκ , τὸν Ἰακώβ ·
καὶ γὰρ ἔστι καὶ ἔσται καὶ γέγονεν ἐν τῷ παντὶ ἀρετή , ἣν ἀκαιρίαι μὲν ἴσως ἀνθρώπων ἐπισκιάζουσιν , ὁ δὲ ὀπαδὸς θεοῦ καιρὸς ἀποκαλύπτει πάλιν , ἐν ᾧ καὶ ἡ φρόνησις ἀρρενογονεῖ Σάρρα , οὐ κατὰ τὰς χρονικὰς τοῦ ἔτους ὥρας , ἀλλὰ κατὰ τὰς ἀχρόνους ἀκμὰς καὶ εὐκαιρίας ἐπανθοῦσα ·
„ ἐπαναστρέφων ἥξω πρὸς σὲ κατὰ τὸν καιρὸν τοῦτον εἰς ὥρας , καὶ ἕξει υἱὸν Σάρρα ἡ γυνή σου “  Gen .
περὶ μὲν οὖν τῶν δωρεῶν , ἃς καὶ τοῖς γενησομένοις τελείοις καὶ δι αὐτοὺς ὁ θεὸς ἑτέροις εἴωθε χαρίζεσθαι , δεδήλωται .
λέγεται δὲ ἑξῆς ὅτι „ ἐπορεύθη Ἀβραὰμ καθάπερ ἐλάλησεν αὐτῷ κύριος “  Gen .
τοῦτο δέ ἐστι τὸ παρὰ τοῖς ἄριστα φιλοσοφήσασιν ᾀδόμενον τέλος , τὸ ἀκολούθως τῇ φύσει ζῆν ·
γίνεται δέ , ὅταν ὁ νοῦς εἰς τὴν ἀρετῆς ἀτραπὸν ἐλθὼν κατ ἴχνος ὀρθοῦ λόγου βαίνῃ καὶ ἕπηται θεῷ , τῶν προστάξεων αὐτοῦ διαμεμνημένος καὶ πάσας ἀεὶ καὶ πανταχοῦ ἔργοις τε καὶ λόγοις βεβαιούμενος . "
ἐπορεύθη γάρ , καθὰ ἐλάλησεν αὐτῷ κύριος “ ·
τοῦτο δέ ἐστι τοιοῦτον ·
ὡς λαλεῖ ὁ θεὸς  λαλεῖ δὲ παγκάλως καὶ ἐπαινετῶς  , οὕτως ὁ σπουδαῖος ἕκαστα δρᾷ τὴν ἀτραπὸν εὐθύνων ἀμέμπτως τοῦ βίου , ὥστε τὰ ἔργα τοῦ σοφοῦ λόγων ἀδιαφορεῖν θείων .
ἑτέρωθι γοῦν φησιν ὅτι ἐποίησεν Ἀβραὰμ „ πάντα τὸν νόμον μου “  Gen .
νόμος δὲ οὐδὲν ἄρα ἢ λόγος θεῖος προστάττων ἃ δεῖ καὶ ἀπαγορεύων ἃ μὴ χρή , ὡς μαρτυρεῖ φάσκων ὅτι „ ἐδέξατο ἀπὸ τῶν λόγων αὐτοῦ νόμον “  Deut 0 .
εἰ τοίνυν λόγος μέν ἐστι θεῖος ὁ νόμος , ποιεῖ δ ὁ ἀστεῖος τὸν νόμον , ποιεῖ πάντως καὶ τὸν λόγον ·
ὥσθ  , ὅπερ ἔφην , τοὺς τοῦ θεοῦ λόγους πράξεις εἶναι τοῦ σοφοῦ 0 .
τέλος οὖν ἐστι κατὰ τὸν ἱερώτατον Μωυσῆν τὸ ἕπεσθαι θεῷ , ὡς καὶ ἐν ἑτέροις φησίν ·
„ ὀπίσω κυρίου τοῦ θεοῦ σου πορεύσῃ “  Deut .
13 , 4  , οὐ κινήσει χρώμενον τῇ διὰ σκελῶν  ἀνθρώπου μὲν γὰρ ὄχημα γῆ , θεοῦ δὲ εἰ καὶ σύμπας ὁ κόσμος , οὐκ οἶδα  , ἀλλ  ἔοικεν ἀλληγορεῖν τὴν τῆς ψυχῆς πρὸς τὰ θεῖα δόγματα παριστὰς ἀκολουθίαν , ὧν ἡ ἀναφορὰ πρὸς τὴν τοῦ πάντων αἰτίου γίνεται τιμήν 0 1 .
ἐπιτείνων δὲ τὸν ἀκάθεκτον πόθον τοῦ καλοῦ παραινεῖ καὶ κολλᾶσθαι αὐτῷ ·
„ κύριον “ γάρ φησι „ τὸν θεόν σου φοβηθήσῃ καὶ αὐτῷ λατρεύσεις καὶ πρὸς αὐτὸν κολληθήσῃ “  Deut .
τίς οὖν ἡ κόλλα 0 ;
εὐσέβεια δήπου καὶ πίστις 0 ·
ἁρμόζουσι γὰρ καὶ ἑνοῦσιν αἱ ἀρεταὶ ἀφθάρτῳ φύσει διάνοιαν ·
καὶ γὰρ Ἀβραὰμ πιστεύσας „ ἐγγίζειν θεῷ “  Gen 0 .
18 , 23  λέγεται .